cyanic-selkie/wikianc huggingface dataset:
Babilon
Die toring van Babel
ŉ Babiloniese legende lui dat die god Mardoek Nebukadnesar se vader, Nabopolassar, gebied het om die toring te bou met sy fondament in die onderwêreld en sy punt in die hemel. In die reusagtige vierkantige omheining om die toring was die priesters se woonplekke, honderde gastekamers vir besoekers aan die heiligdom, en die skatkamers met hul fabelagtige kosbaarhede. Die Babiloniese tempels was uitermate ryk: hulle het eiendomme besit, was banke vir die burgers, en het selfs in oorlogstyd geld aan konings verskaf.
Juis hierdie skatte het hulle ŉ prooi vir buitelandse invallers gemaak, vandaar die beskutting van stewige mure, verder deur torings versterk. Die toring self was 90 m hoog en het boontoe verdiepinggewys puntiger geword. Sy driedubbele trap het gelei tot altare gewy aan die vernaamste Babiloniese gode. Suid van die toring was 'n ander groot tempel van Mardoek met 'n beeld van die god as altaar. Na die uitgrawing van Babilon aan die begin van die 20ste eeu is byna elke steen van die toring wat nog oorgebly het, deur plaaslike bouers weggedra en al wat vandag oorbly, is 'n meer vol biesies.
Die Straat van Optogte het langs die lang oosmuur van die tempel-omheining gelei, rondom die toring gedraai en dan wes gevoer om met 'n massiewe steenbrug oor die Eufraat te gaan na die westelike dele van die stad. Buite die stadsmure was daar koringlande en wingerde, olyf- en palmboorde. Vandag is daar net woestyn.
Waitroom
Waitroom is 'n gasheergeleide regstreekse stroming en videovergaderingplatform wat een-tot-een-betrokkenheid tussen gashere en hul gehore moontlik maak. Hierdie verbintenisse kan wissel van 30 sekondes tot 30 minute lank. Waitroom is in die somer van 2020 deur mede-stigter deur entrepreneurs Vinny Lingham, Margaret Grobler en Michael Gaylord, gestig. Die maatskappy het $3 miljoen se saadfinansiering ingesamel en sy hoofbelegger is die waagkapitaalfirma Craft Ventures.
Waitroom het sy hoofkwartier in San Diego, Kalifornië en het 15 voltydse en 6 deeltydse werknemers.
Silk Way West Airlines
Silk Way West Airlines is 'n Azerbeidjanse vraglugredery met sy hoofkantoor en hoofbedryfsbasis by Heydar Aliyev Internasionale Lughawe in Bakoe, Azerbeidjan. Dit is 'n filiaal van die Silk Way Groep saam met die susterlugredery, Silk Way Airlines wat slegs Il-76's bedryf.
Geskiedenis
Silk Way West Airlines, wat in 2012 in Bakoe gestig is, is die grootste vraglugredery in die Kaspiese See-streek. Die vervoerder is deel van Silk Way Group, wat ook Silk Way Airlines en Silk Way Technics insluit. Die lugredery is gebaseer op Heydar Aliyev Internasionale Lughawe, en bedryf ongeveer 350 maandelikse vlugte regoor die wêreld via sy vloot van 12 toegewyde Boeing 747-8F en 747-400F vliegtuie. Die lugredery se jaarlikse vragomset oorskry 420 000 ton, terwyl sy groeiende roetenetwerk meer as 40 bestemmings regoor Europa, die GOS, die Midde-Ooste, Sentraal- en Oos-Asië en Noord- en Suid-Amerika dek.
Op 28 April 2021 het Silk Way West Airlines 'n strategiese vlootuitbreidingsooreenkoms met Boeing onderteken vir vyf Boeing 777 vragvliegtuie. Nog twee Boeing 747-400F's is in Maart 2022 ontvang. Op 28 Junie 2022 het Silkway West ook 'n ooreenkoms met Airbus onderteken vir 2 Airbus A350-vragvliegtuie, met 'n verwagte ingebruikneming in 2027. Die vliegtuie sal in Bermuda geregistreer word.
Vloot
Teen Desember 2022 bedryf Silk Way West Airlines die volgende vliegtuie: Die bykomende vloot Iljoesjin Il-76-vragvliegtuie word deur die sustermaatskappy Silk Way Airlines bedryf.
Frank Giering
Frank Giering (23 November 1971 – 23 Junie 2010) was 'n Duitse akteur. Hy was bekend vir sy rolle in die rolprente Funny Games (1997), Gigantic (1999), Gran Paradiso (2000), en Baader (2002).
Diplodocus
Die genus het aan die einde van die Jura-periode voorgekom in wat nou Noord-Amerika is. Dit is een van die mees herkenbare dinosourusse vanweë sy kenmerkende dinosourusvorm, lang nek en stert en vier bonkige bene. Dit was jare lank die langste bekende dinosourus. Dit is steeds die langste een waarvan ’n volledige fossiel gevind is. Die raming van die massa is tussen 10 en 16 ton  en die geskatte lengte 33 m. Van dinosourusse wat langer kon gewees het, soos Supersaurus, is net stukke bene al ontdek.
Beskrywing
Die skedel was relatief klein in vergelyking met sy lyf. Diplodocus het ook klein tande en ’n klein brein gehad. Dit het ’n besonder lang stert gehad, baie langer as ander dinosourusse s’n. Hy kon dit gebruik het om sy balans te hou. Dit het besonderse dubbele bene aan die onderkant gehad wat kon gedien het as steun vir die rugwerwels of kon gekeer het dat die are toegedruk word as die swaar stert op die grond rus. Dié dubbele bene kom ook in sommige verwante dinosourusse voor. Diplodocus het net een klou aan elke hand gehad – dit was ongewoon groot en nie vas aan die bene van die hand nie. Die doel daarvan is onbekend.
Arthur Howard
Arthur Howard (18 Januarie 1910 – 18 Junie 1995) was 'n Engelse akteur. Hy was bekend vir sy rolle in die rolprente The Happiest Days of Your Life (1950), Bottoms Up (1960), en Moonraker (1979), en in die televisiereeks Whack-O! (1956).
Paul Ilyinsky
Paul Dmitrievich Romanovsky-Ilyinsky (27 Januarie 1928 - 10 Februarie 2004) was drie keer burgemeester van Palm Beach, Florida, en die enigste kind van groothertog Dmitri Pawlowitsj van Rusland en sy morganatiese vrou, die Cincinnati-erfgenaam Audrey Emery. Hy was 'n agterkleinseun en, van 1992 tot 2004, die manlike erfgenaam van tsaar Aleksander II van Rusland ('n posisie wat nou deur sy seun gehou word) en 'n kleinneef (first cousin once removed) van Nikolaas II.
Lewe
Ilynskiy se ouers is in 1937 geskei, en Ilyinsky is deur sy ma grootgemaak, hoofsaaklik in Frankryk. In dieselfde jaar is sy met haar haar tweede man, Dimitri Djordjadze, getroud. Hy was 'n lid van die prinslike huis van Georgië. Hulle is ook later geskei. Dmitri Pawlowitsj se gesondheid was nooit goed nie en in 1942 is hy aan komplikasies van sy tuberkulose dood.
Carol Hughes (aktrise)
Carol Hughes (17 Januarie 1910 – 8 Augustus 1995) was 'n Amerikaanse aktrise. Sy was bekend vir haar rolle in die rolprente Gold Mine in the Sky (1938), Flash Gordon Conquers the Universe (1940), The Border Legion (1940), en Scaramouche (1952).
T20I-wêreldbeker
Die T20I-wêreldbeker (Engels: ICC T20 World Cup) is ’n internasionale krieketkompetisie wat al om die twee jaar gehou word om die T20I-krieketwêreldkampioen te bepaal. Dié toernooi is die tweede belangrikste en tweede bekendste in internasionale krieket net ná die Krieketwêreldbeker in EDIs en word deur die Internasionale Krieketraad georganiseer.
Tot op hede is agt toernooie uitgespeel en net Engeland en Wes-Indië het dié toernooi twee keer gewen. Die eerste T20I-wêreldbeker 2007 in Suid-Afrika is gewen deur Indië, nadat hulle Pakistan in die eindstryd op Wanderers in Johannesburg verslaan het. Die T20I-wêreldbeker 2009 in Engeland is gewen deur die vorige naaswenner Pakistan wat Sri Lanka in die eindstryd op Lord’s geklop het. Die T20I-wêreldbeker 2010 in die lande van Wes-Indië is gewen deur Engeland, nadat hulle in die eindstryd op Barbados se Kensington-ovaal Australië geklop en sodoende hul eerste internasionale titel ingepalm het. Die T20I-wêreldbeker 2012 was die eerste in Asië met al die wedstryde wat in Sri Lanka aangebied is. Wes-Indië het met die trofee weggestap nadat hulle die gasheer in die eindstryd verslaan en sodoende hul eerste titel sedert die Kampioenetrofee 2004 ingepalm het. Die T20I-wêreldbeker 2014 in Bangladesj is gewen deur Sri Lanka, nadat hulle die eerste span geword het om in drie eindstryde te verskyn en Indië verslaan het. Die T20I-wêreldbeker 2016 in Indië is gewen deur Wes-Indië, nadat hulle Engeland verslaan en sodoende die eerste span geword het om om dié toernooi twee keer te wen. Die T20I-wêreldbeker 2021 in Oman en die Verenigde Arabiese Emirate is gewen deur Australië, nadat hulle Nieu-Seeland verslaan het. Engeland is die huidige T20I-kampioen, nadat hulle in die T20I-wêreldbeker 2022 se eindstryd Pakistan verslaan en hul tweede T20I-titel ingepalm het.
In die agt kampioenskappe wat al aangebied is, het ses lande reeds die titel ingepalm. Engeland en Wes-Indië het al ’n rekord van twee keer gewen. Australië, Indië, Pakistan en Sri Lanka het elk een titel ingepalm. Daarbenewens het Bangladesj, Nieu-Seeland en Suid-Afrika aan al die T20I-wêreldbekertoernooie deelgeneem, maar hulle kon dit tot op hede nie wen nie.
Petrosia elephantotus
Petrosia elephantotus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Petrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 2004 deur Ilan, Gugel & Van Soest.
Giraffatitan
Giraffatitan ("reuse-kameelperd") was ’n genus souropodomorf-dinosourusse wat in die Laat Jura-periode geleef het. Dit is eers geklassifiseer as ’n Afrika-spesie van Brachiosaurus (B. brancai). Dit is een van die grootste diere wat nog op die aarde voorgekom het.
Giraffatitan was ’n souropode, een van ’n groep vierbenige, plantvretende dinosourusse met lang nekke en sterte en ’n relatief klein brein. Dit was baie soos ’n kameelperd gebou, met lang voorpote. Hy het ’n klou aan sy voorpote en drie kloue aan elke agterpoot gehad.
Grootte
Baie dekades lank is Giraffatitan beskou as die grootste bekende dinosourus, maar in die tweede helfte van die 20ste eeu is fossiele van Titanosauria (Argentinosaurus, Puertasaurus en Futalognkosaurus) ontdek wat ’n groter massa kon gehad het. Die Giraffatitan, saam met die Brachiosaurus, is egter steeds die grootste dinosourus waarvan feitlik volledige materiaal bekend is.
Ramings van die dier se massa is egter moeiliker en het al gewissel van 15 tot 78 ton. Die mees onlangse ramings, met inagneming van souropodes se uitgebreide lugsakstelsels, wat hul gewig aansienlik verminder, is in die omgewing van 23 tot 37 ton. HMN SII is egter nie die grootste bekende voorbeeld nie omdat hy nie heeltemal volgroei was nie. HMN XV2, wat verteenwoordig word deur ’n tibia wat 13% groter as HMN SII s’n is, kon tot 26 m lank gewees het.
Klassifikasie
Giraffatitan brancai is in 1914 vir die eerste keer deur die Duitse paleontoloog Werner Janensch beskryf as Brachiosaurus brancai na aanleiding van fossiele wat tussen 1909 en 1912 ontdek is in wat vandag Tanzanië is. In 1988 het Gregory S. Paul gemerk daar is groot verskille tussen Brachiosaurus brancai en ander Brachiosaurus-spesies en hy het die subgenus Brachiosaurus (Giraffatitan) brancai geskep. In 1991 het George Olshevsky vasgestel die verskille is groot genoeg om ’n aparte genus, Giraffatitan, te skep.
Ander wetenskaplikes was aanvanklik skepties omdat geen volledige vergelyking nog gedoen is nie. In 2009 het Michael Taylor ’n gedetailleerde vergelyking gepubliseer waarin hy wys "Brachiosaurus" brancai verskil van B. altithorax in feitlik elke fossielbeen wat vergelyk kon word – wat betref grootte, vorm en proporsie. Hy het bevind die skepping van Giraffatitan as ’n aparte genus was geregverdig. ’n Meer onlangse studie van Titanosauriformes-souropodes deur D'Emic (2012) klassifiseer Giraffatitan as ’n suster van ’n klade wat onder meer Brachiosaurus bevat:
Petrosia expansa
Petrosia expansa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Petrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 1903 deur Thiele.
Harry Giese
Harry Giese (2 Maart 1903 – 20 Januarie 1991) was 'n Duitse akteur. Hy was bekend vir sy rolle in die rolprente Der goldene Garten (1954), Wir sahen mit unseren Augen: Rußland heute (1958), en Die Pamir (1959).
Gorra (musiekinstrument)
Die gorra is ‘n musiekinstrument uniek aan Suider-Afrika. Dit is ‘n snaar- en blaasinstrument, bestaan uit ‘n riet, ‘n seningdraad en ‘n kalbas as resonator en word met die mond bespeel. Aanvanklik is die gorra gebruik deur die Boesmans en die Khoikhoi, maar mettertyd het die gebruik daarvan onder die meeste swart kultuurgroepe versprei. Daarom staan die gorra onder verskeie name bekend, soos gora, gorah, ghoera, gorá, !goura en lesiba. Weinig mense beskik tans meer oor die vaardigheid om die instrument te bespeel.
Dialium pachyphyllum
Dialium pachyphyllum  is 'n boom wat deel is van die Fabaceae familie. Die spesie is inheems aan Angola, Demokratiese Republiek die Kongo, Ekwatoriaal-Guinee, Gaboen, Kameroen, Nigerië, Republiek die Kongo en die Sentraal-Afrikaanse Republiek.
Al-Jathiyah
thumb|links|130px|'n Bladsy uit "Die Neerknieling" van een van die grootste Korans nog. Opdrag daarvoor in deur [[Timur (1370-1405) gegee.]]
Al-Jathiyah (Arabies: الجاثية, "Die Neerknieling") is die 45ste soera, of hoofstuk, van die Koran. Dit bevat 37 ajat, of verse, en is vermoedelik in Mekka aan Mohammed geopenbaar.
Die hoofstuk is een van sewe wat met die allegoriese letters (muqatta'at) Gaa-Miem begin. Die naam van die hoofstuk kom uit vers 28.
Opsomming
Aan die begin van die hoofstuk word die tekens van God bespreek, soos die orde in die natuur en hoe die mens daarby baat vind. Die verse maan die mens om ag te slaan op die tekens en waarsku diegene wat ondanks die tekens van God wegdraai.
In vers 16 word gepraat van die Kinders van Israel, vir wie die Boek (Tora) gegee is. Hulle is ook "van goeie dinge voorsien en hulle [is] bo ander volke begunstig". In die volgende vers word die Jode van Medina egter gekritiseer omdat hulle Mohammed se boodskap verwerp het.
Vers 18 is die enigste vers in die Arabiese Koran waarin sjaria genoem word. In Afrikaans lui die vers: Daarna het Ons u 'n bepaalde weg laat volg." Die term "sjaria" het later 'n tegniese term geword vir die Islamitiese reg.
Die oorblywende verse bevat beskrywings van die oordeelsdag en die lot van diegene wat die tekens van God ontken, dus die ongelowiges.
Grigori Grabowoi
Grigori Petrowitsj Grabowoi Russies: Григо́рий Петро́вич Грабово́й, Tseggies: Grigorij Petrovič Grabovoj) (gebore op 14 November 1963 in die omgewing van Sjimkent, Kasakstan, is 'n gekwalifiseerde werktuigkundige en paramedikus, en die stigter en leier van die Russiese sekte Onderrig in universele redding en harmonieuse ontwikkeling (Обучение всеобщему спасению и гармоничному развитию)'. Hy beweer dat hy die wederkoms van Jesus Christus is, dooies weer kan laat lewe, vigs en kanker te eniger tyd kan genees, probleme met elektroniese toestelle op 'n afstand kan diagnoseer en oplos, heldersiende is en die werklikheid kan verander.
Biografie
Grabowoi is op 14 November 1963 op die dorp Kirowo in die Sjimkent-streek van Kasakstan gebore in 'n familie van Oekraïense afkoms. In 1986 studeer hy aan die Fakulteit Toegepaste Wiskunde en Meganika aan die Politegniese Universiteit van Tasjkent, met hoofvak meganika. Na die gradeplegtigheid werk hy in die ontwerpkantoor vir algemene ingenieurswese in Tasjkent.
Oesbekistan
In Desember 1991 onderteken die Oesbeekse burgerlugvaartadministrasie (UzUGA) 'n ooreenkoms met die Oesbeeks-Amerikaanse maatskappy Askon waarkragtens die ministerie vir die dienste van Grabowoi betaal vir "die ontwikkeling van metodes vir heuristiese ontleding, diagnose en voorspelling van lugvaartmislukkings". In Julie 1992 het UzUGA 'n verdere ooreenkoms aangegaan vir die ontwikkeling deur Grabowoi van "onkonvensionele metodes vir tegniese ontleding, diagnose en voorspelling van lugvaartfoute".
In Januarie 1993 het UzUGA Grabowoi geborg vir "'n studie van die effek van lugvaartelektroniese toerusting op vlieëniers in vlug om veiligheid te verhoog." In Junie 1994 het die Oesbeekse nasionale lugdiens, Uzbek Havo Yollari, 'n langtermynooreenkoms aangegaan waarin Grabowoi "werk sou verrig oor die niesensoriese diagnose van vliegtuie wat deur die president van die republiek en lede van die regering van Oesbekistan vir vlugte gebruik is". Die resultate van Grabowoi se werk aan buitesensoriese diagnosering van vliegtuie word weerspieël in sy drieledige boek ''The Practice of Control. The Way of Salvation''.
In Januarie 1996 het Grabowoi die laaste kontrak in Oesbekistan aangegaan om "werknemers van die maatskappy te bestuur deur middel van kontaklose sielkundige werk".
Ontmoeting met Baba Vanga
Volgens Grabowoi het hy in Oktober 1995 die Bulgaarse "heldersiende" Baba Vanga in die dorp Rupite, Bulgarye, ontmoet en het Valentina Genkova, die redakteur van die Bulgaarse nasionale televisiediens, as vertaler opgetree. Volgens haar is kwessies rakende kern- en ekologiese risiko's vir die planeet, die verlenging van die menslike lewe, die moontlikheid om nie te sterf nie en die vereniging van godsdienste tydens die vergadering bespreek. Vanga het haar mening uitgespreek dat "Grigori Petrowitsj, wat fenomenale eienskappe het, noodwendig moet voortgaan om met mense te werk en die toepassingsgebiede van sy vermoëns uit te brei. Hy moet in Rusland werk, van waar hy sy kennis en kuns sal versprei na alle lande van die wêreld."
Ljoedmila Kim ('n tradisionele geneser van Moskou) het op 13 Oktober 2005 in 'n onderhoud met die koerant Komsomolskaja Prawda gesê dat sy teenwoordig was tydens 'n vergadering tussen Grabowoi en Vanga. Volgens Kim was Vanga se siening oor die vermoëns van Grabowoi skerp, en Grabowoi is van die vergadering geskors. Op 7 April 2006 skryf Komsomolskaja Prawda oor 'n vergadering van "'n jong sesibila van Rusland" in Bulgarye in 1995 waartydens die beroemde heldersiende Vanga vir Grabowoi 'n toets opgelê het, maar sy was ontevrede met die "selfverklaarde geneser" en het Grabowoi letterlik uitgeskop, soos baie Bulgaarse koerante vertel het. In Julie 2006 het die Letse/Russiese redakteur en joernalis Andrei Lefkin aan die koerant Wzgljad gesê dat 'n dokumentêr op die Sentrale televisienetwerk die verfilming van die vergadering van Vanga en Grabowoi toon, wat geëindig het in Vanga se baie emosionele reaksie en uitsetting van Grabowoi.
Die Bulgaarse joernalis Valentina Genkova betoog toe teen die onwettige gebruik deur Russiese televisie van haar outeursregbeskermde materiaal, die verfilming van 'n vergadering tussen Vanga en Grabowoi. Genkova het gesê dat die belang van Vanga se gesprek met Grabowoi heeltemal verdraai is in die fragment van die verfilmde materiaal wat gebruik is.
Rusland
In 1999 het Grabowoi lesings gegee aan die Sentrum vir Onderwys en Opleiding van Spesialiste in Moderne Tegnologieë vir die Voorkoming en Uitskakeling van Noodgevalle van die Russiese Agentskap vir Noodgevalle - Noodmonitoring en Voorspelling. Die Ministerie van Noodsituasies het ook bevestig dat Grabowoi in 2001 met hulle in verbinding getree het vir verdere samewerking.
In 2000 stel hy die program "Grigori Grabowoi, die formule van gesondheid" aan die Russiese televisiekanaal TV-6 bekend. In dieselfde jaar is die koerant "Variantbestuur - Voorspelling" onder die DRUGG-stigting gestig. Dit het tien uitgawes gedruk en is in 2005 beëindig.
In 2001 publiseer E.P. Kroegljakof van die Russiese Akademie vir Natuurwetenskappe (RANS) 'n verslag op die simposium "Wetenskap, Pseudowetenskap en Paranormale verskynsels", waarin ook die "kristalmodule" wat deur Grabowoi ontwikkel is, genoem word. Volgens Grabowoi, soos Krowgljakof verduidelik, halveer die module die krag van 'n kernontploffing en kan dit in kernkragstasies gebruik word om dit teen rampe te beskerm.
In 'n verslag van 2003 deur die Presidium van die Russiese Akademie vir Wetenskap oor pseudowetenskap, Kroegljakof, word die aktiwiteite van Grabowoi skerp gekritiseer:
In 2002 het die filmfonds van die Russiese Ministerie van Kultuur die film Die sending van Grigori Grabowoi gefinansier. In dieselfde jaar dien Grabowoi as visepresident van die Russiese Finansiële Unie, 'n fonds ter ondersteuning van staatsprogramme.
In 2004 word Grabowoi lid van die Openbare Akademie vir Veiligheid, Verdediging en Wetstoepassing. Hy is later geskors nadat vrae oor sy geloofsbriewe gevra is.
Grabowoi se leerstellings
Grabowoi beweer hy het die vermoë om met die dood weg te doen, dooies weer te laat opstaan, kanker en vigs te genees, te teleporteer, en meganiese en elektroniese probleme op vliegtuie, ruimtestasies, elektriese kragstasies en enige ander tegniese konstruksies op 'n afstand reg te maak.
Op 5 Junie 2004 het Grabowoi 'n perskonferensie gehou waartydens hy homself as die wederkoms van Jesus Christus verklaar het:
Grabowoi se leerstelling heet "Oor redding en harmonieuse ontwikkeling" en die doel hiervan is "universele redding en verlossing vir elke persoon, wat ewige kreatiewe harmonieuse ontwikkeling verseker". Die hoofdoel daarvan is om " 'n wêreldwye ramp te voorkom en die geleentheid te bied om oplossings vir persoonlike take en algemene opstanding te bewerkstellig."
Volgens die gevolgtrekking van 'n omvattende sosio-sielkundige forensiese ondersoek wat as deel van strafregtelike verrigtinge uitgevoer is, is Grabowoi se leerstellings soos volg beskryf:
Grabowoi beskryf sy vermoëns in sy driedelige boek ''Die praktyk van aanpassing. Die weg van redding (Bestuurspraktyk. Die weg tot redding)''. Daarin skryf hy dat die doel van sy leer is om kennis van God aan sterflinge oor te dra, en sodoende sowel fisieke (onsterflikheid en opstanding van die dooies) sowel as geestelike voordele te bied.
Beslan-skoolmoord en ander ondersoeke na Grabowoi se sekte
Grabowoi ontmoet in 2004 die moeders van kinders wat vermoor is tydens die beleg van 'n skool in Beslan, Suid-Rusland, en belowe dat hy hul kinders weer sal laat lewe, teen 'n prys.
Op 16 Julie 2004 verskyn 'n foto van Grabowoi met die destydse president van Kasakstan, Noersoeltan Nazarbajef op Grabowoi se webwerf saam met 'n verklaring wat hom toestemming verleen om sy lesing te versprei. In reaksie hierop het die ambassade van Kasakstan verklaar dat die dokumente wat die lesings van Grabowoi in die republiek ondersteun, tekens van vervalsing het. Na die onderhoud met die moeders van Beslan het 'n korrespondent van die dagblad Izwestia daarin geslaag om Grabowoi te ontmoet, wat toe al na homself verwys het as die wederkoms van Jesus Christus en aangekondig het dat hy in 2008 Russiese president sou word. Hy het probeer om sy probleme met die pers op te los deur omkoopgeld van $25 000 aan te bied.
Die uitgawe van Izwestia na die vergadering het 'n internasionale skandaal ontlok: Grabowoi het Nazarbajef se handtekening vervals op 'n dokument wat getoon het dat die president van Kasakstan 'n lid van sy sekte was en dat Grabowoi se leerstellings as staatsideologieë gekies is. Die staatsaanklaer in Moskou het daarna ondersoek ingestel na hierdie feite. Joernaliste van NTV, die BBC, Radio Liberty, die Triboena-koerant, die Regnoem-nuusagentskap en tientalle ander media in die streke van Rusland en Kasakstan het hierna by die ondersoek na die aktiwiteite van die Grabawoi-sekte aangesluit.
In 'n Maart-April 2007 het Susanna Doedijewa, leier van die "Moeders van Beslan"-komitee, aan verslaggewer Larisa Botsjanof gesê dat Grabowoi die slagoffer geword het van 'n smeerveldtog wat daarop gemik was om die aandag af te lei van die owerhede se swak hantering van die gyselaarsitusie in Breslan. Doedijewa noem 'n paar joernaliste wat volgens haar vals inligting versprei het, dikwels die teenoorgestelde inligting as wat sy aan hulle gerapporteer het. Onder die genoemdes was Wladimir Worsobin van Komsomolskaja Prawda, Dmitri Sokolof van Izwvestia 'en Aleksei Pimanof van die TV-program Man en orde. Doedijewa het egter later haar werk verloor omdat sy by Grabowoi se sekte aangesluit het en belowe het dat kinders uit die dood sou opstaan.
Volgens Jelena Milasjina van Nowaja Gazeta het die owerhede Grabowoi in hegtenis geneem op aanklagte van bedrog. Milasjina het geskryf dat die Ostankino-afdeling van die Aanklaer-generaal van Rusland gedreig het om die televisieprogram Man en Orde vir aanhitsing van godsdienstige haat te dagvaar. Volgens Milasjina is Ewgeni Saoerof, wat twee jaar tevore klagtes teen Grabowoi ingedien het, op 'n nieverwante aanklag vervolg. Milasjina beweer dat Grabowoi in opdrag van Wladimir Poetin gearresteer is. Grabowoi het die koerant Komsomolskaja Prawda vir 1,2 miljard roebels gedagvaar, maar het die sak in die Sawelofski-hof in Moskou verloor.
Hof en gevangenis
Op 7 Julie 2008 het die Taganski-hof in Moskou Grabowoi skuldig bevind aan 11 aanklagte van grootskaalse bedrog en hom tot 11 jaar gevangenisstraf gevonnis. Volgens die hofstraf het Grabowoi 'n piramideskema georganiseer, met sy "volgelinge" wat binne die kultus geoefen het, mits hulle 10% van die kwitansies aan Grabowoi oorbetaal. Die hof beskou die geld wat ontvang is van die familielede van afgestorwenes (gemiddeld 40 duisend Russiese roebel vir opstanding van die dooies) as opbrengste uit bedrog. Familielede het nie die opgestane dooies of die geld gesien nie. In Oktober 2008 is die vonnis van Grabowoi by 'n nuwe verhoor verminder tot 8 jaar en 'n boete van 750 duisend roebel. Hy het sy vonnis begin uitdien in die Waldajin-gevangenis in die Nowgorod-streek en in Januarie 2009 is hy na 'n gevangenis in Berezniki oorgeplaas. In Mei 2010 is Grabowoi vroeg vrygelaat vir goeie gedrag. Die streekaanklaerskantoor het in Mei 2010 teen teen sy vroeë vrylating geappelleer. Russiese advokate, waaronder Michail Trepasjkin, het Wladimir Poetin en president Dmitri Medwedef gedagvaar omdat hulle die vervolging van Grigori Grabowoi gelas het.
Aan die vooraand van die vrylating van Grabowoi het sy vrou, Jelena Jegerewa, gesê dat haar man verkeerdelik die stigter van die sekte genoem is, terwyl hy die organiseerder van die politieke party DRUGG was (nou geïnterpreteer as die Vrywilligersparty, wat die leerwerk van Grabowoi versprei). "Dit is geen sekte nie; dit is 'n politieke party wat by die Ministerie van Justisie geregistreer is," het Jeregewa gesê. Die Ministerie van Justisie van die Russiese Federasie het egter verklaar dat geen DRUGG-party by hulle geregistreer is nie. In 2006 het die Ministerie van Justisie geweier om dit te registreer. Grabowoi se advokaat, Wjatsjeslaf Makarof, het gesê dat dit bestaan ​​en dat dit slegs geregistreer is as 'n sosiale en godsdienstige organisasie met dieselfde naam - DRUGG. Na die vrylating van Grabowoi het sy vrou gesê dat hy nie meer sal deelneem aan openbare aktiwiteite nie en regsopleiding sou volg, en was van plan om sy kinders groot te maak en op kleinkinders te wag.
Op 22 September 2016 ken die Europese Hof vir Menseregte finansiële vergoeding van €2 500 aan Grabowoi toe vir 'n onredelike lang voorlopige aanhoudingstydperk (meer as twee jaar).
Grigori Grabowoi PR-konsultasietegnologieë vir ewige ontwikkeling
Olga Saboerowa, 'n joernalis van die koerant Sobesednik, het berig dat Grabowoi sedert Januarie 2020 die eienaar is van die aanlynwinkel "Grigori Grabowoi PR-Konsultasietegnologieë vir ewige ontwikkeling", wat "optree op grond van Grigori Grabowoi se staatsregistrasiesertifikaat van 21 September 2015 wat deur die Ondernemingsregistrasie-agentskap van die Republiek Serwië uitgereik is.” Hy merk op dat Grabowoi tans PRK-1U-"konsentrasie-boutoestelle" verkoop waaroor beweer word dat hulle veroudering kan stop en verjonging kan begin, en MIV, kanker en die koronavirus kan behandel. Saboerowa merk op dat die prys €9 700 (met aflewering) is of €1 212 (in die geval van "afstandgenesing") (pryse geldig in Mei 2021), en stel ook voor dat "vir diegene wat nie weet hoe en waar om die toerusting te gebruik nie, die "geneser" gereed is om die beginsel van die magiese meganisme in sy webinars te verduidelik, teen betaling...".
Die naam PRK-1U beteken "universele ontwikkelingsonderrig vir die konsentrasie van die ewige lewe". Daar word beweer dat dit 'n "kwantumtoestel" is met optiese stelsels, wat "die ontwikkeling van bewussyn aansienlik versnel deur die konsentrasie van idees". Daar word beweer dat dit werk volgens die beginsel dat 'n idee 'n sekere fisieke aktiwiteit het, en hierdie aktiwiteit werk dan na bewering as 'n "biosignaal", wat opties met die PRK-1U in wisselwerking tree, versterk word en dan "materialiseer". Om die effektiwiteit van die opvoedkundige program wat die PRK-1U-toestel vergesel te verhoog, beveel Grabowoi aan om op sekere getalreekse te fokus.
Grabowoi-getalle
Olga Saboerowa het ook die aandag gevestig op Grabowoi se Facebook-bladsy, waar hy weer sy idees van "behandeling van enige siekte" bevorder, insluitend koronavirussiekte-2019 gebaseer op idees uit sy boek uit 1999 Die herstel van die menslike liggaam deur op getalle te fokus, waarin hy sê dat "elke siekte van 'n individu 'n afwyking is van die normale selle, organe of die hele organisme as geheel. Die behandeling van die siekte beteken dan 'n terugkeer na die norm", wat volgens Grabowoi bereik kan word met behulp van twee numeriese reekse wat hy uitgevind het - 4986489 en 548748978.
Daarbenewens het joernaliste van die TV-program Man en Orde berig dat Grabowoi die sosiale netwerk TikTok gebruik het om hierdie idees te ondersteun. Hierdie en ander "wonderkodes" verskyn al sedert 2016 op Pinterest; boeke oor kodes kon reeds in 2011 op Amazon gekoop word en in Februarie 2020 noem die poniekoerant Daily Star die Hongkongse akteur Julian Cheung, wat so 'n nommer op sy onderarm geskryf het en dit 'n "kode vir epidemievoorkoming" genoem het. Toe het Cheung se aanhangers hom begin na-aap, en die hele saak het vinnig versprei deur die Weibo- sosiale netwerk.
Hierdie "kodes" het op ander sosiale netwerke begin versprei met behulp van die hutsmerke #LawOfAttraction en #Manifestation. Mense deel hierdie "kodes" dikwels as "kulkodes", dus as 'n geleentheid om die werklikheid te verander, sogenaamd hul wense te "manifesteer" en maklik rykdom, gesondheid of enigiets anders te kry. Daar word gesê dat rye getalle opgesê word, op gefokus word tydens meditasie, op die liggaam geskryf word (die innerlike polse en arms is gewild), of in die lug geskets word. Daar is geen duidelike riglyn oor hoe om dit te gebruik of hoe lank om dit te gebruik nie, en daarom kan dit nie regtig verkeerd gebruik word nie. Russiese bloggers gebruik na bewering getalle wat vermoedelik die mag het om die werklikheid negatief te beïnvloed, dws om byvoorbeeld migraine, hartstilstand, hoë koors of vergiftiging te veroorsaak.
Volgens die kliniese psigiater Andrei Efremof lewer baie bloggers en YouTubers berigte oor hierdie getalle, hoofsaaklik om meer mense aan te moedig om na hul kanaal of blog te kyk. Nes die gebruik op TikTok, lewer sulke bydraes somtyds geldelike winste op.
Kwalifikasies en lidmaatskap
Volgens die beelde van sertifikate en diplomas op Grabowoi se persoonlike webwerf in 1986 bekwaam hy hom as "meganikus" en in 1996 bekwaam hy hom as paramedikus. In 1998 word hy aangestel as 'n volle lid van die Russiese Akademie vir Natuurwetenskappe in die afdeling "Noosferiese kennis en tegnologie" en werk in dieselfde jaar as konsultant vir die Verenigde Nasies se Ekonomiese en Sosiale Raad, is aangestel as 'n geëerde lid van die Russiese Akademie vir Ruimtevaartkunde, het die Gedenkmedalje van die Internasionale Akademie vir Natuurwetenskappe en Natuurwetenskappe ontvang vir "dienste in die saak van die herlewing van die Russiese wetenskap en ekonomie", het 'n silwermedalje van die Internasionale Akademie vir outeurs van wetenskaplike ontdekkings en uitvindings vir "dienste in vindingrykheid" ontvang, is aangestel as deel van die Soewereine Orde van Sint Johannes van Jerusalem en Ridders van Malta, is die titel doktor van die Russiese Federasie van Natuurwetenskappe in die spesialiteit “Noosferiese kennis en tegnologie” aan hom toegeken, is hy bekroon met die gedenkmedalje van die Internasionale Akademie vir Natuurwetenskappe en Samelewing vir "Ontwikkeling van kultuur en kuns", is die titel "Internasionale kompetisie-pryswenner - Elite-inligtingskundiges van die wêreld" aan hom toegeken, en het hy 'n titel ontvang van die Russiese vereniging van adel en heerskappy - Nuwe elite van Rusland.
Hy beweer ook dat hy 'n lid is van die Italiaanse Akademie vir Ekonomiese en Maatskaplike Ontwikkeling, die New York Academy of Sciences, die Russiese Akademie vir Natuurwetenskappe, die Russiese professionele psigoterapeutiese liga en Die Russiese Akademie vir Mediese Tegniese Wetenskappe.
Volgens E.P. Kroegljakof van die Russiese Akademie vir Natuurwetenskappe (RANS) het Grabowoi nie sy proefskrif verdedig nie, maar beweer hy steeds hy is 'n dokter in tegniese wetenskappe, fisika en wiskunde. Kroegljakof verklaar verder dat die diploma van die Italiaanse Akademie vir Wetenskap met spelfoute gemaak is en dat dit vals is. Die RANS-kommissie vir die bestryding van pseudowetenskap het inligting oor Grabowoi van akademiese instellings in België, Bulgarye en Italië gevra (in verband met Grabowoi se bewering dat hy 'n lid van die akademies van hierdie lande is) en amptelike antwoorde gekry dat niks in hierdie akademiese instellings oor Grabowoi bekend is nie. Hy was 4 jaar lank wel 'n proeflid van die Russiese Professionele Psigoterapeutiese Liga, maar hy is lidmaatskap ontneem weens die niebetaling van ledegeld.
Volgens die dagblad Wersija publiseer die "Hoër kommissie vir interakademiese attestasie en kwalifikasies", waarvan Grabowoi verskeie diplomas het, titels teen 'n redelike vergoeding aan enigiemand en die wetenskaplike gemeenskap erken nie hierdie titels nie. Die enigste werklike diploma op Grabowoi se webwerf is dié van die Fakulteit Meganika en Wiskunde van die Tasjkent-staatsuniversiteit. Soos Kroegljakof beklemtoon: "Alle ander belangrike titels en titels van doktor in die wetenskap, professor, groot professor, akademikus van baie openbare akademies kan teen 'n matige bedrag ($100-150) vryelik gekoop word."
Kay Hughes
Kay Hughes (16 Januarie 1914 – 4 April 1998) was 'n Amerikaanse aktrise. Sy was bekend vir haar rolle in die rolprente The Three Mesquiteers (1936), Ghost-Town Gold (1936), A Man Betrayed (1936), en Dick Tracy (1937).
Cyrtanthus ventricosus
Die brandlelie (Cyrtanthus ventricosus) is 'n blomdraende plant en geofiet wat hoort tot die familie Amaryllidaceae en is endemies aan die Oos-Kaap en die Wes-Kaap waar dit deel van die fynbos-bioom is. Die plant is 'n bladwisselende, meerjarige geofiet wat 10-20 cm hoog word en dit blom van Desember tot Mei-maand. Die plant blom twee weke nadat dit gebrand het.
Leslie Howard
Leslie Howard (3 April 1893 – 1 Junie 1943) was 'n Engelse akteur en vervaardiger. Hy was bekend vir sy rolle in die rolprente Pygmalion (1938), Gone with the Wind (1939), 'Pimpernel' Smith (1941), en Spitfire (1942).
Gereformeerde kerk Zoutpansberg
Die Gereformeerde kerk Zoutpansberg was van 1859 tot 1868 ’n gemeente van die GKSA met sy middelpunt op die nedersetting Schoemansdal in die huidige provisie Limpopo.
Dis vandag onseker presies wanneer die gemeente gestig is. ’n Moontlike stigtingsdatum is wel 28 Augustus 1859, toe sewe lidmate ingeskryf is by die Kerk van Renosterpoort, distrik Zoutpansberg, aldus die notule van die Gereformeerde kerk Rustenburg, wat op 11 Februarie daardie jaar as die eerste in die hele Gereformeerde Kerk tot stand gekom het.
In die daaropvolgende week is 17 lidmate op Schoemansdal ingeskryf. In die week daarna is nog 10 lidmate op Renosterpoort en die volgende dag 11 lidmate op Doornbult ingeskryf. Op die vierde Algemene Kerkvergadering van die Gereformeerde Kerk is hulle as die gemeente Zoutpansberg verteenwoordig. Dis onbekend of dié gemeente sy eie kerkgebou gehad het, hoewel die regering van die ZAR in Augustus 1863 om grond op Schoemansdal vir ’n kerkplaats versoek is. ’n Boukommissie is ook aangewys, bestaande uit oudl. P.J.C. van Staden en broers J.H. du Plessis en N. Grobler. In 1864 is sewe standplase aan die gemeente oorgedra.
Op die Sinode van 1869 is vermeld dat die gemeente Schoemansdal deur die stryd met die plaaslike Venda uitmekaargejaag is sodat die oorblywende lidmate by die Gereformeerde kerk Waterberg (in 1858 op Nylstroom gestig) ingeskakel het. So het Zoutpansberg die eerste Gereformeerde kerk geword wat ontbind het, ruim 37 jaar voor die tweede, Holpan (in 1905).
Petrosia ficiformis
Petrosia ficiformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Petrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 1789 deur Poiret.
Khalifa bin Zayed Al Nahayan
Sheikh Khalifa bin Zayed bin Sultan Al Nahayan (Arabies: خليفة بن زايد بن سلطان آل نهيان) (7 September 1948 – 13 Mei 2022) was die president van die Verenigde Arabiese Emirate vanaf 3 November 2004 tot sy dood. Hy was ook die Emir van Aboe Dhabi gedurende hierdie tydperk.
Biografie
In 1971 het Khalifa Adjunk-Eerste Minister van die VAE geword en vyf jaar later is hy aangestel as Adjunkbevelvoerder van die Gewapende Magte. Khalifa, bekend as 'n gematigde pro-westerling, het in 2005 die eerste voorlopige stappe in die rigting van 'n meer demokratiese stelsel vir die VAE geneem, insluitend deur die helfte van die lede van die Federale Nasionale Raad toe te laat om indirek stemme deur die mense te trek.
Die Arabiese Lente in 2011 – 'n golf van opstande, protes en rewolusies in die Arabiese wêreld – het die Emirate deur sy outoritêre leierskap oorgesien. Khalifa het talle aktiviste en Islamiete opgesluit, waarvoor hy sterk deur verskeie menseregte-organisasies gekritiseer is.
Nadat Khalifa in 2014 ’n beroerte gehad het, het sy halfbroer en kroonprins Mohammed bin Zayed Al Nahyan die de facto leier van die Verenigde Arabiese Emirate geword.
Gesondheid en afsterwe
Na sy beroerte het Khalifa met swak gesondheid gesukkel. Hy is op 13 Mei 2022 in die ouderdom van 73 oorlede. Die Ministerie van Presidensiële Sake van die Verenigde Arabiese Emirate het 'n routydperk van 40 dae aangekondig.
Khalifa is begrawe in die Al Bateen begraafplaats in Aboe Dhabi.
Rex Gildo
Rex Gildo (2 Julie 1936 – 26 Oktober 1999) was 'n Duitse akteur. Hy was bekend vir sy rolle in die rolprente Schlagerparade 1961 (1961), Zwei blaue Vergissmeinnicht (1963), en Jetzt dreht die Welt sich nur um dich (1964).
Graeme Pollock
Robert Graeme Pollock (gebore 27 Februarie 1944) is 'n voormalige krieketspeler vir Suid-Afrika, Transvaal en die Oostelike Provinsie. Pollock is deel van 'n bekende krieketfamilie en hy word beskou as een van die beste Suid-Afrikaanse krieketspelers en een van die beste kolwers ooit.
Gereformeerde kerk Laeveld
duimnael|170px|links|Ds. [[Gerrit Kruger|G.H.J. Kruger, leraar van 1951 tot 1958.]] duimnael|links|240px|Ds. Pieter du Plessis, leraar van 1959 tot 1964, en sy vrou, Nannie. duimnael|links|170px|Dr. [[Cassie Venter|C.J.H. Venter toe hy vierdejaarstudent aan die Teologiese Skool Potchefstroom was. Hy was predikant hier van 1965 tot 1968.]] duimnael|regs|170px|Ds. [[Johan van Ryssen|Johan Wilhelm Jansen van Ryssen, leraar van 1968 tot 1977, sy laaste gemeente.]]
Die Gereformeerde kerk Laeveld is die vierde oudste en die grootste van die Suid-Afrikaanse gemeentes in die GKSA se Klassis Limpopo, wat ook enkele gemeentes in die buurland Zimbabwe insluit. Einde 2015 het Laeveld 365 belydende en 97 dooplidmate gehad. Buiten die hoofdorp, Tzaneen, sluit die gemeentegrense ook Giyani, Haenertsburg, Letsitele, Modjadjiskloof (Duiwelskloof) en Trichardtsdal in.
Agtergrond
Op Duiwelskloof het ene Koos Labuschagne grond geskenk aan al drie Afrikaanse Kerke; buiten die Gereformeerde dus ook aan die Nederduitse Gereformeerde en die Hervormde. Om die een of ander rede het die morg grond wat hy geskenk het uit die Gereformeerde Kerk se hande geraak en eers ná onderhandeling met die NG Kerk is dit teruggekry. Ook is grond op Tzaneen bekom.
Eerste kerkgebou
Op 31 Mei 1930 het die wyke in dié omgewing van die Gereformeerde kerk Pietersburg as die Gereformeerde kerk Laeveld afgestig. ’n Kontrak is met ene Kurtzahn gesluit en ’n kerkgebou is opgerig wat op 6 September 1931 ingewy is. In 1933 het die gemeente ’n harmonium aangekoop.
Kort voor lank het die gebou te klein geword en moes eredienste in die Boeresaal gehou word, waarheen elke kerkganger sy eie stoel moes bring. Mettertyd het die swaartepunt van die gemeente na die dorp Tzaneen verskuif, maar ook daar het die kerkgebou (waaroor die beskikbare bron nie besonderhede verskaf nie) spoedig te klein geraak.
Tweede kerkgebou
In 1956 het die kerkraad Pieter Dykstra, 'n argitek wie se kerkontwerpe almal vir die Gereformeerde kerkverband was, aangestel as argitek vir die nuwe kerk. Die bouplanne is presies dieselfde as dié van die Gereformeerde kerk Vanderbijlpark. Ds. G.H.J. Kruger het die hoeksteen op 1 September 1956 gelê en ’n jaar later is dié gebou in gebruik geneem. Die bouers was die firma Visser en Sinia. Die vennote was Ben Visser en Ymke Sinia, albei immigrante uit Nederland wat in 1953 in Tzaneen aangekom het, en lidmate van die gemeente geword het. Sinia was ook jare lank orrelis in die gemeente.
’n Besonderse kenmerk van dié kerkgebou in die Neo-Bisantynse boustyl met sy kenmerke rooibruin siersteenafwerking, is die kruis op die hoë toring, pleks van ’n weerhaan. Die gebou kan 350 kerkgangers huisves en die drie galerye sorg dat niemand daarin ver van die preekstoel hoef te sit nie. Die banke, preekstoel en panele agter die kansel is van kiaathout vervaardig. Die orrelpype is bo die preekstoel aangebring.
In 1980 kon die gemeente ’n doelmatige saal en kombuis langs die kerkgebou oprig. ’n Plaaslike argitek, R. Gilliland, het daarin geslaag om die nuwe gebou goed by die bestaande te laat inskakel.
Petrosia granifera
Petrosia granifera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Petrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 1987 deur Desqueyroux-Faúndez.
Mary Beth Hughes
Mary Beth Hughes (13 November 1919 – 27 Augustus 1995) was 'n Amerikaanse aktrise. Sy was bekend vir haar rolle in die rolprente I Accuse My Parents (1944), The Great Flamarion (1945), The Lady Confesses (1945), en Inner Sanctum (1948).
Lionelle Howard
Lionelle Howard (1886 – 13 September 1930) was 'n Engelse akteur en skrywer. Hy was bekend vir sy rolle in die rolprente Comin' Thro' the Rye (1916), Trelawny of the Wells (1916), Three Men in a Boat (1920), en One Arabian Night (1923).
Qattara-laagte
Die Qattara-laagte in die noordweste van Egipte is ‘n besondere aardrykskundige verskynsel.
Hierdie lae gebied rondom 30 noord en 30 oos is in die Westelike Woestyn en tussen Kaïro en die oosgrens van Libië. Die streek is maksimaal 200 km by 120 km groot, maar eintlik slegs 19 000 km² in omvang. Alhoewel die laagste punt van die reuse sinkgat 133 m onder seevlak geleë is, is die gemiddelde diepte 60 m. Dit is benewens ‘n plek in Djiboeti die laagste punt in Afrika.
Hier woon slegs enkele nomadiese veewagters. Die plantegroei is karig en dus is wilde diere soos hase, jakkalse en wildsbokkies min. Geen beduidende ekonomiese aktiwiteite kom voor nie.
Verkeer met voertuie word baie belemmer deur die besonder sagte sand. In die Tweede Wêreldoorlog was dit ‘n voordeel, want dit het die geallieerde magte ‘n natuurlike beskerming gebied teen die aanvallende Duitse magte onder genl. Erwin Rommel tydens die Slag van El Alamein in 1942.
Reeds sedert 1912 is daar sprake om ‘n kanaal van 80 km vanaf die Middellandse See na hierdie laagte te bou en om met die instromende water hidroëlektrisiteit op te wek. In 1957 was daar selfs ‘n plan om die gebied onder water te laat loop om sodoende die klimaat te verander om dit meer leefbaar te maak. In die 1970’s is in die suidelike deel olie ontdek.
Cyrtanthus attenuatus
Cyrtanthus attenuatus is 'n blomdraende plant en geofiet wat hoort tot die familie Amaryllidaceae en is inheems aan Lesotho en Suid-Afrika waar dit in die Oos-Kaap en die Vrystaat voorkom.
Dialium zenkeri
Dialium zenkeri is 'n boom wat deel is van die Fabaceae familie. Die spesie is inheems aan die Demokratiese Republiek die Kongo, Kameroen en die Sentraal-Afrikaanse Republiek.
SriLankan Airlines
SriLankan Airlines (voorheen bekend as Air Lanka) is die vlagdraer van Sri Lanka en 'n lid van die Oneworld-lugrederyalliansie. Dit is tans die grootste lugredery in Sri Lanka volgens aantal vliegtuie en bestemmings en is in 1979 as Air Lanka van stapel gestuur na die beëindiging van bedrywighede van die oorspronklike SriLankaanse vlagdraer Air Ceylon.
Na sy gedeeltelike verkryging in 1998 deur Emirates, is dit hernoem en die huidige kleurskema is bekendgestel. In 2008 het die regering van Sri Lanka al die aandele van die lugredery van Emirates verkry. Nadat die Emirates-vennootskap beëindig is, het dit sy handelsnaam en logo behou. SriLankan Airlines bedryf meer as 560 vlugte per week oor Asië.
Die lugredery vlieg na 126 bestemmings in 61 lande (insluitend kodedeel-bedrywighede) vanaf sy hoofspil by die Bandaranaike Internasionale Lughawe naby Colombo. SriLankan Airlines het op 1 Mei 2014 by die Oneworld-lugrederyalliansie aangesluit Air Lanka, wat in staatsbesit was, is gedeeltelik geprivatiseer in 1998, met belegging deur die Dubai-gebaseerde Emirates Group, toe Emirates en die SriLankaanse regering 'n ooreenkoms onderteken het vir 'n tien jaar lange strategiese vennootskap. Hierdie ooreenkoms het eksklusiewe regte ingesluit vir alle vliegtuie se grondhantering en lugredery spyseniering by Colombo-Bandaranaike lughawe vir tien jaar. Emirates het 'n 40%-belang ter waarde van VS$70 miljoen (wat dit later tot 43,6% verhoog het) in Air Lanka gekoop en probeer om die lugdiens se beeld en vloot op te knap. Die regering het 'n meerderheidsbelang in die lugdiens behou, maar het volle beheer aan Emirates gegee vir beleggings- en bestuursbesluite. In 1998 het Air Lanka oorgeskakel na SriLankan Airlines.
Ronald Howard (Britse akteur)
Ronald Howard (7 April 1918 – 19 Desember 1996) was 'n Engelse akteur. Hy was bekend vir sy rolle in die rolprente The Browning Version (1951), Murder She Said (1961), en Come September (1961), en in die televisiereeks Suspicion (1957).